3 начина да накараш една жена да те хареса - J.Griffin
Начало » 3 начина да накараш една жена да те хареса
3 начина да накараш една жена да те хареса
Ставало е дума, че J.Griffin не е просто мястото, където да провериш как се връзва вратовръзка. Целта ми е това да стане сайтът, който да ти помага да бъдеш най-добрата своя версия. Т.е. най-добрият мъж, който можеш да бъдеш – по-уверен, по-атрактивен, по-интересен и по-стилен.
Затова не мисля нито че е рано, нито че е неуместно леко да се отклоним от обичайните съвети за стила и външния ти вид и да напишем няколко думи за изкуството да впечатлиш едно красиво момиче.
Дано да съм ти полезен в опитите да изненадаш любимата или да изведеш изгората на вечеря.
Преди да продължим нататък, имай предвид: Тук няма да намериш трикове как да забиваш мацки. Напротив – ще откриеш идеи как да бъдеш по-естествен и по-самоуверен с една жена, така че тя да те хареса и да е склонна да излезе с теб. Използвай съветите предпазливо, защото кармата е кучка и ще ти го върне. Ако не кармата, ще ти го върне момичето. Ще се учудиш колко бързо се изхвърля цял гардероб мъжки дрехи през прозореца.
Ето първите 3 (от много) съвети как да спечелиш едно момиче или да я караш да те пожелае:
1. НЕ БЪДИ ПРЕКАЛЕНО ДОСТЪПЕН
Момичето трябва да знае, че имаш собствен живот. Няма нищо по-тъжно от отчаяния любовник, казваше Дон Жуан. Или беше Шон Конъри?
Покажи ѝ, че НЕ е центърът на вселената ти. Защото не е – в крайна сметка сам си си център, дори да звучи нарцистично. Нека разбере, че държиш на семейството си, че имаш приятели и собствени интереси. Да види, че не тичаш да направиш всичко, което ѝ хрумне. ОК, предложи ѝ да ѝ помогнеш с преместването – но не когато тя каже, все пак ѝ правиш услуга. Вместо това погледни графика си и я накарай тя да се съобрази с теб.
Мисля, че схващаш логиката…
2. БЪДИ ПО-ОРИГИНАЛЕН В КОМПЛИМЕНТИТЕ
Всяка жена обича да чува, че е красива. Не се съмнявай обаче, че го е чувала по 15 пъти на ден, откакто е на 15. Ако ще ѝ правиш комплимент, бъди оригинален. Можеш например да ѝ кажеш:
Нещо в теб винаги ме кара да се усмихвам (бъди готов за въпрос „Какво?“)
ДНЕС изглеждаш наистина ослепително (вместо „много си красива“ по принцип)
Как може да миришеш толкова добре?! (като реторичен въпрос към себе си – моля те не очаквай отговор:)
Май не си като повечето момичета… (караш я да се чувства специална и ще я заинтригуваш да попита какво различно намираш в нея)
Или пък я разсмей с нещо като:
Не си гледала Междузвездни войни?! Няма да се получат нещата между нас. (не забравяй да се усмихнеш)
Не слушаш Ed Sheeran? Край, friendzone-ната си (намекваш, че има и друга опция, освен приятелството)
3. ПОКАЖИ Ѝ С ОЧИ, ЧЕ Я ХАРЕСВАШ
Няма нищо по-привлекателно за една жена от това да се чувства желана. Цялата идея на флирта не е да съблазнява, а да накара човека отсреща да се чувства секси. НО да го направиш правилно е трудно – трябва хем да си внимателен и дискретен, хем да си директен и недвусмислен.
За целта, опитай да ѝ го покажеш (вместо да просто да го кажеш) – става лесно, при това само с очи.
1) Усмихни се колкото можеш по-широко.
2) Усети как очите ти също леко се „усмихват“ и примижават
3) Сега отпусни челюстта и усмивката си, но остави очите в това положение
4) Погледни я за 1-2 секунди право в очите по този начин
Този поглед издава нескрито желание и е много силен инструмент, ако искаш да съблазниш една жена. За да си го представиш още по-лесно, виж как го обяснява Трип, от който го научих аз:
Не забравяй – ти си джентълмен, не орангутан. Отдели време да опознаеш момичето. Накарай я да се почувства специална, дори да искаш да си с нея само за вечерта. А ако е така, кажи ѝ го – не я подвеждай. Искреността отваря много повече врати, отколкото един евентуален отказ ще ти затвори.
А накрая, един бонус съвет:
4) ОБЛЕЧИ СЕ, СЯКАШ ЗАСЛУЖАВАШ НАЙ-ДОБРОТО
Една жена обръща огромно внимание на това как се грижи за себе си мъжа – как е облечен, подстриган, обръснат, изгладен. Тези неща крещят по-силно от всичките думи на света дали се смяташ за достоен да бъдеш с нея. Ако не демонстрираш, че сам се смяташ за такъв, тя няма причина да те смята. Това е една от причините да пиша за мъжки стил. Жените обичат мъжете с разпознаваем стил. Не защото са по-красиви, а защото имат правилното отношение към себе си. Дрехите имат силата да преобразят теб и самочувствието ти до неузнаваемост. В този блог ще намериш всичко, което ти трябва да знаеш за стила си.
Моят голям коз са АКСЕСОАРИТЕ. Откакто се помня, нося гривни и медальони +/- някой семпъл часовник. Всъщност, имай никога не излизам без гривна. Едно време пътувах в чужбина, за да си намирам аксесоари, но днес ги правя сам и се гордея, че в България се правят едни от най-добрите мъжки аксесоари в света.
Защо работят мъжките аксесоари: Защото малко мъже ги носят
Ето ти един пример за силата на аксесоарите: Получавал съм комплимент от напълно непознати момичета (btw, доста красиви) за стила си и смелостта да сложа аксесоар, защото толкова малко мъже у нас го правят.
Преди да те оставя да изпробваш триковете в тази статия, не забравяй:
1) Инвестирай в стила си
Жените полагат часове всеки ден да изглеждат добре и очакват от мъжа отсреща също да се е постарал. Какво имам предвид:
Качествени дрехи – по-малко, но много по-добри. Започни с класиката. Не само марката е важна, но и кройката, цветовете, материите. Нa сайта ще намериш страхотни съвети.
Готини аксесоари – нещо, което ще те отличи от останалите мъже, защото в крайна сметка ВСИЧКИ мъже ходим по дънки и тениска (или максимум риза). Имаш ли нещо по себе си, което те прави по-различен от останалите 3 500 000 мъже у нас?
Добър парфюм – няма нужда да е супер скъп. Нещо по-леко и спортно като Mercedes Sport примерно. Аз харесвам също Givenchy Gentleman, както и някои неща на Calvin Klein или Karl Lagerfeld. Повечето ще ти струват под 100 лв за половин година ползване.
2) Инвестирай в практика
Няма мъж на света, който да направи комплимент на 300 момичета за една седмица и да ги покани на кафе, който да не си уреди поне една среща. Разбира се, момичетата са много по-„търсени“ от нас мъжете (такава е социалната динамика), така че не всяка ще каже „ДА“ от раз. Само пълните будали се надяват всяка жена ще им откликне или че от 2-3 опита ще си урядят среща с красиво момиче. Трябва ти опит. Ако го нямаш, репетирай на случайни момичета, преди да поканиш специалната. С всеки нов отказ (и след като си вземеш поуките) ще ставаш все по-спокоен и по-чаровен. В един момент ще ти е по-трудно да не заговориш готина жена и да не я поканиш да се видите отново, отколкото обратното.
А сега отиди и я заговори. Просто кажи „Здрасти. Аз съм ………………………“.
как да я накараш да те забележи
как да я накараш да те хареса
как да я спечелиш
Малко и за аксесоарите
февруари 12, 2016 at 14:30
Чудесна идея за статия и много добре предложена (от гледната точка на момиче). Имам само една вметка – красотата е много субективно понятие и жената, която в твоите очи е красива, в очите на другите може да не е. Затова не си мислете, господа, че сме чували по 12 пъти на ден, че сме красиви. Винаги ще ни хареса да го чуем, дали за 1ви или 100-тен път :)
февруари 12, 2016 at 14:40
Колко хубаво, че се включват и дами да коментират. Мерси за съвета, Роси!
ноември 28, 2017 at 0:17
Искам да кажа, че повдигна дохът ми сега съм по успокоен да се видя с дамата. Която чакам с нетърпение.
ноември 28, 2017 at 7:13
Супер, това беше целта! Успех :)
февруари 13, 2016 at 14:54
Да, това с очите е много силно. Така наречения „пачи крак“, който се образува при очите, когато се усмихваш създава чувство за искреност в човека срещу теб.
януари 16, 2017 at 11:44
Артиш says:
Момчета, бъдете естествени и не се правете на недостъпни. Виждали ли сте сърна да тича след ловеца!?Стремете се да опознаете жената срещу себе си. Съобразявайте се с нейните желания и тя ще е ваша. Каквото и да сте постигнали, ако не станете глава на семейство, всичко ще е напразно. Накарайте жената, която сте избрали да иска да бъде само ваша. Това няма да стане, когато се надувате. Мисията на мъжът в живота е да служи, да прави по- лек живота на жената. Мисията на жената е да вдъхновява мъжа за това.
Намерете жената, която ви вдъхновява да бъдете своята най- добра версия и не и направете нужното, за да не си тръгне от вас.
Слушайте сърцето си.
януари 16, 2017 at 11:53
Добре казано, благодаря ти, че се включваш в дискусията :)
Аз съм и противник на това да бъдеш прекалено достъпен. Дори правилното момиче ще те подценява, ако сам се подценяваш и пренебрегваш собствените си планове и интереси, когато нещо й хрумне. Да си естествен наистина е най-доброто решение – естествено е и не винаги да си свободен, не винаги да си на кеф.
април 17, 2017 at 15:44
Ne moga da kaja says:
Izvinqvam se za latinicata, (no inache shte go pisha cql den) Syglasen sym s tebe.
Imashe edno momiche koeto haresvah. Opitvah se da q svalq po vsqkakvi nachini, davah cqloto si syrce za neq bqh vinagi dostypen, znaeshe che kontrolyt beshe v neq i za neq bqh kato rezerva. Sprqh da byda postoqnno dostypen vzeh kontrola v svoite ryce pokazah i malko inteligentnost plus malko chuvstva zavyrtqh i glavata… I sega ima straha da ne me zagubi. Ne padaite na kolene ! Vsichko stava s opit, trqbva sam da precenish i da vidish kakvo tq iska. Ako ne si struva prosto se ogledaite za druga.
април 17, 2017 at 15:51
Много добре казано. Динамиката на отношенията с една жена не трябва да е в нейн контрол, ако един мъж иска да има каквато и да е предвидимост или по-сериозен интерес към него :)
Радвам се, че писа.
януари 27, 2018 at 6:42
преди всичко мъжът трябва винаги да има приципи и да ги отстоява, да държи винаги на думата си, или иначе казано да е сериозен мъж. Напълно вярно е, че „динамиката на отношенията“ трябва да се поддържа, както от жената така и от мъжа, да има взаимно уважение, и съобразяване с интересите и личното пространство на другия. Никой не трябва да упражнява контрол над другия, това не е битка за надмощие, но за съжаление е често срещано явление във връзките днес.
януари 27, 2018 at 8:52
Добре казано, Рони!
юни 20, 2017 at 18:04
Thebesteting says:
Много от тази информация е истина. Например аз харесвам едно момиче което обича да го разсмиват. За този поглед съм чувал,че помага!!!
юни 21, 2017 at 7:22
Радвам се, че ти е била полезна :)
юли 10, 2017 at 12:25
A ako vsichko koeto e opisano i go pravish 25godini sas sobstvenata si sapruga i v edin moment tia kaje che nikoga ne e chuvstvala nikakva podkrepa ot teb i che e vlubena v drug s koito se e svarzala pointernet predi
edin mesets i veche iska razvod za da ide da jivee s nego,
юли 10, 2017 at 15:39
Много съжалявам, че това се е случило с теб. В такъв случай проблемът е в нея и той е сериозен – или е мълчала 25 години при положение, че няма чувства, или зарязва дългогодишна връзка за едното нищо. За добро или лошо, имаме влияние само над собствените си действия. Не можеш да внедриш ценности или чувства дори на най-близкия си човек. Всичко, което зависи от теб си го направил. Ако не го оценява тя, ще го оценят много други жени.
P.S. Поговорете дали и тя е на твоето мнение, или тя има собствена история и нещо ѝ е липсвало през тези години.
септември 7, 2017 at 1:48
mcamburova says:
Прочетох статията на един дъх и честно да ви кажа въпреки, че не съм вече младо момиче, а жена на 40+ останах приятно изненадана. Изненадана, че все пак има млади хора, мъже, които да бъдат джентълмени и да обясняват на други как се ухажва една жена. Това е умение, което някак си младото поколение не умее и не разбира. Флирта, закачките, трепетите от първата срещата, днес е загубило своя чар, всичко е на бързо, за две-три минути. Най-важното качеството за един мъж обаче е вниманието към дадена жена, да покаже уважение преди всичко. Да покаже, че е истински мъжкар /не само да помпа мускули и да вдига щанги/, а че на него може да се разчита. Любовта е хубаво чувство, но за съжаление доста измамно и в повечето случаи кратко. Но приятелството и уважението, това е което крепи отношенията между двама души. Така също, жените без значение на възрастта харесват усмихнати мъже със страхотно чувство за хумор. И не е задължително да сте красавец, но едно усмихнато ведро мъжко лице опаковано с чар и страхотно чувство за хумор може спокойно да удари в 10. Успех ви пожелавам във всички ваши начинания и продължавайте все така!
септември 7, 2017 at 6:59
Безкрайно благодаря за прекрасните думи! Страхотно е, че и нежната аудитория ме подкрепя в борбата ми да помагам на мъжете у нас да бъдат джентълмени. И аз вярвам силно, че такъв мъж никога няма да остане самотен и неразбран. В крайна сметка всеки от нас за това се бори – дори тези, които помпат мускули във фитнеса, тренират с надеждата, че така хората и конкренто жените ще ги харесват повече. А много често мускули не са нужни, отношението е предостатъчно :)
Имаше една статия точно за социалната роля на флирта на сайта, ще ми е интересно какво мислите: http://j-griffin.com/selfless-flirt/
октомври 8, 2017 at 8:15
I az blagodaria za hubavite saveti
No jenite dnes,povecheto de,ne sa monogamni,taka che e mn trudno da nameri6 i zapazi6 podhodia6tata jena,no takav e jivota,inache niama da e interesno .
октомври 8, 2017 at 9:42
Затова си струва много да търсиш правилната – знаеш, че е специална :)
януари 10, 2018 at 8:35
Prekrasna statiq dori i za hora koito iskat samo da procetat nesto razlicno.
януари 10, 2018 at 10:59
Много благодаря, Ади :)
февруари 23, 2018 at 2:29
Здравейте j, е добра идея да наемете услугата на компютърен експерт, какво бихте могли да наречете хакер, за да наблюдавате или да шпионирате партньора си? Подозирам, че измамата
февруари 23, 2018 at 21:38
Здравей, Моника:)
Уви, подозирам, че половината от коментара е изчезнал. Бих се радвал да отговоря, но не разбрах ясно въпроса.